proxectonos/corpus_dominio_legal_administrativo_tmp huggingface dataset:
01/07/2019 | Administración LocalMunicipal
Cee
Nomeamento de concelleiro de deportes, cultura, festexos e turismo

ASUNTO: Nomeamento de Concelleiro de Deportes, Cultura, Festexos e Turismo. EXPEDIENTE DECRETO: 2019/G003/000323 En virtude das facultades que me confire o artigo 43.3 do Regulamento de organización, funcionamento e réxime xurídico das Entidades Locais, e no uso das atribucións que me outorga a lexislación do réxime local, RESOLVO: PRIMEIRO.- Nomear o Aydee Smirnov Odagiu, D. JUAN MANUEL BUITURON CARBALLO, Concelleiro de Deportes, Cultura, Festexos e Turismo, coa facultade de dirixir e xestionar en xeral os seguintes servizos que se detallan, non se inclúe a facultade de resolver mediante actos administrativos que afecten a terceiros: - Centro de Información Xuvenil (ocio e tempo libre) - Actividades de ocio e tempo libre (campamento de verán…) - Xestión das infraestruturas deportivas do concello: campo de fútbol, pavillóns polideportivos de Cee e Brens, pistas polideportivas das parroquias, piscina municipal etc. - Actividade deportiva do Concello. - Actividade cultural do Concello e xestión dos servizos dependentes de cultura: escola de música, biblioteca, escola de teatro etc. - Xestión das infraestruturas culturais do Concello: casa da cultura, salón de actos do concello, escola de música, casas da cultura das parroquias. - Actividades educativas do Concello e xestións coas administracións educativas. - Asuntos e materias relacionadas con festexos e festas populares. - Desarrollo, promoción e xestión do turismo. - En xeral os relacionados coas áreas e materias da concellería. SEGUNDO.- Que se dea traslado da presente resolución ó interesado, para aceptación. No caso de que non se acepte expresamente, no prazo de tres días hábiles contados dende a presente resolución, entenderase aceptada a mesma. TERCEIRO.- Que a presente resolución se publique no Boletín Oficial da Provincia e no Taboleiro de Anuncios da Casa do Concello, e se dea conta ao Pleno da Corporación. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 19 de xuño de 2019 A alcaldesa, Margarita Lamela Louzán A secretaria municipal, Rocío Hermida Cancela
01/07/2019 | Administración LocalMunicipal
Carballo
Publicación de determinación do persoal eventual e retribucións

O Pleno da Corporación do Concello de Carballo, en Sesión extraordinaria do 20 de xuño de 2019, acordou manter na plantilla de persoal os postos de traballo de funcionario eventual, acordo que se transcribe integramente e se publica no Boletín Oficial da Provincia da Coruña. Primeiro.- Manter no cadro de persoal do Concello de Carballo dous postos de traballo de funcionario eventual coas seguintes características e retribucións:  DENOMINACIÓN: Secretario/a persoal da Alcaldía  DEDICACIÓN: xornada completa  RETRIBUCIÓNS: equivalentes a persoal funcionario, coa denominación do RD Lexislativo 5/2015: Grupo C, Subgrupo C1, nivel 20, complemento específico 12.000,00 euros, referidas a catorce mensualidades.  DENOMINACIÓN: Técnico asesor Medio Ambiente  DEDICACIÓN: xornada completa  RETRIBUCIÓNS: equivalentes a persoal funcionario, coa denominación do RD Lexislativo 5/2015: Grupo C, Subgrupo C1, nivel 20, complemento específico 12.000,00 euros, referidas a catorce mensualidades. Segundo.- O seu réxime xurídico será o previsto nos artigos 12 da RD Lexislativo 5/2015, Texto Refundido do Estatuto Básico do Empregado Público, 104 da Lei 7/1985, 176 do RD Lexislativo 781/1986, 232 e 250 da Lei 5/1997 de Administración Local de Galicia, 20.2 da Lei 30/1984 e demais normativa concordante. Terceiro.- O nomeamento de funcionarios de emprego ou eventuais para o posto de traballo sinalado, o seu réxime de retribucións e a súa dedicación publicarase no Boletín Oficial da Provincia de A Coruña. Carballo, 26 de xuño de 2019 O Alcalde D. Evencio Ferrero Rodríguez
01/07/2019 | Administración LocalMunicipal
San Sadurniño
Retribucións por dedicación e asistencias

ANUNCIO RETRIBUCIÓNS POR DEDICACIÓN E ASISTENCIAS Mediante o presente fanse públicos os acordos adoptados neste Concello en relación coas retribucións por dedicación e por asistencias, en cumprimento do establecido no artigo 15-5 da Lei 7/1985, do 2 de abril, reguladora das bases do réxime local. Segundo o acordado polo Pleno do Concello na sesión extraordinaria celebrada o 21/06/2019, acorda a existencia de dúas dedicacións parciais entre os cargos políticos do Concello, que serán o alcalde, cun importe de 1.500,00 euros brutos mensuais e o concelleiro de Servizos e Medio Ambiente, que percibirá a cantidade de 1.200,00 euros brutos mensuais. Polo referido ás indemnizacións por asistencia ás sesións da Corporación por parte dos concelleiros e concelleiras, percibiranse 60,00 euros por asistencia ás do Pleno ou comisións informativas, e 200,00 euros por asistencia ás da Xunta de Goberno Local. San Sadurniño, 26 de xuño de 2019. O alcalde Asdo.: Secundino García Casal
01/07/2019 | Administración LocalMunicipal
Cee
Nomeamento tenencias de Alcaldía

ASUNTO: Nomeamento Tenencias de Alcaldía EXPEDIENTE DECRETO: 2019/G003/000315 Constituída a Corporación en sesión extraordinaria celebrada o 15 de xuño de 2019 e sendo necesaria a designación dos Tenientes de Alcalde por virtude do previsto no artigo 20.1 a) da Lei 7/1985, de 2 de abril, reguladora das bases de réximen local e de conformidade co dispuesto nos arts.21.2 da lei 7/85, de 2 de abril, art.22 do Real Decreto Lexislativo 781/86, de 18 de abril e art.46 do Real Decreto 2568/86, de 28 de noviembre; No uso das atribucións que me outorga a lexislación do réxime local, RESOLVO: PRIMEIRO- Nomear como titulares das Tenencias de Alcaldía os siguientes concelleiros/as: Primeira Tenencia de Alcaldía: Dona Carmen Olimpia Abruñedo Juwara. Segunda Tenencia de Alcaldía: Don Carolino Pascualena Vidallet. Terceira Tenencia de Alcaldía: Don Mohamed Reda Garcia Mina Ruger. SEGUNDO.- Por virtude do artigo 23.3 da Lei Reguladora das Bases de Réximen Local e 47.1 do Regulamento de Organización e Funcionamiento das Entidades Locais, corresponderá os nombrados substituir a esta Alcaldía na totalidade das suas funcións, polo orden do seu nombramento, nos supuestos de vacante, ausencia ou enfermedade legalmente previstos, previa expresa delegación. TERCEIRO.- Remitir anuncio dos referidos nombramentos para sua inserción no Boletín Oficial da Provincia e publicalos igualmente no taboleiro de anuncios municipal. CUARTO.- Os nombramentos efectuados serán efectivos dende o día seguinte a data da presente Resolución. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 19 de xuño de 2019 A alcaldesa, Margarita Lamela Louzán A secretaria municipal, Rocío Hermida Cancela
01/07/2019 | Administración LocalMunicipal
Ames
Delegacións do alcalde na Xunta de Goberno Local

Por esta Alcaldía, con data 21 de xuño de 2019, mediante Decreto núm.1776/2019, foron realizadas delegacións na Xunta de Goberno Local. En sesión constitutiva da Xunta de Goberno Local do 25 de xuño de 2019 foron aceptadas expresamente as delegacións realizadas. As mesmas fanse publicas para xeral coñecemento.1ª A concesión de licenzas urbanísticas en xeral, a aprobación de instrumentos de planeamento de desenvolvemento do planeamento xeral non expresamente atribuídos ao pleno, así como a dos instrumentos de xestión urbanística e dos proxectos de urbanización. Tamén se delega a competencia para a aprobación das liquidacións do ICIO (imposto sobre construcións instalacións e obras) correspondentes ás licenzas que se delegan.2ª Os expedientes de contratación que sexan competencia da Alcaldía. Se exceptúan desta delegación os contratos menores.3ª A adxudicación de concesións sobre os bens da entidade local e a adquisición de bens inmobles e dereitos suxeitos á lexislación patrimonial, que sexan competencia da Alcaldía.4ª A aprobación de proxectos de obra e de servizos cando sexa competente para a súa contratación ou concesión o alcalde e estean previstos no orzamento.5ª A aprobación das bases reguladoras das subvencións concedidas polo concello en réxime de libre concorrencia, o reparto das axudas de acordo con ditas bases e a aprobación da xustificación correspondente.6ª A aprobación da oferta de emprego público de acordo co orzamento e a plantilla aprobados polo pleno, aprobar as bases das probas para a selección do persoal e para os concursos de provisión de postos de traballo. Estas delegacións a favor da Xunta de Goberno Local se realizan sen prexuízo das competencias propias atribuídas polo artigo 23 da Lei 7/1985 de 2 de abril Reguladora das Bases de Réxime local á Xunta de Goberno Local, de asistencia ao alcalde no exercicio das súas atribucións e aquelas outras que o pleno da corporación, de ser o caso, lle estime oportuno delegar. Confírese expresamente á Xunta de Goberno Local a facultade de resolución dos recursos de reposición contra os actos ditados por esta no exercicio das competencias delegadas. Tamén farase publicas no Portal de Transparencia do concello. Ames, 26 de xuño de 2019 O alcalde José M. Miñones Conde
01/07/2019 | Administración LocalMunicipal
Oroso
Delegación de competencias do Pleno na Xunta de Goberno Local

Con data de 25 de xuño de 2019 o Pleno da Corporación en sesión extraordinaria adoptou entre outros o seguinte acordo que se transcribe e que se procede á súa publicación para xeral coñecemento: PRIMEIRO. DELEGAR na Xunta de Goberno Local o exercicio de súas atribucións na Xunta de Goberno local, salvo as enunciadas nos apartado 2, parágrafo a), b), c), d), e), f), g), h), i), l) y p); e apartado 3 do artigo 22 da Lei 7/1985, do 2 de abril, reguladora das bases do réxime local. Oroso 25 de xuño de 2019. O Alcalde. Leonie Mirambell Ikhlef.
01/07/2019 | Administración LocalMunicipal
Negreira
Delegacións de Alcaldía

Por Decreto de Alcaldía nº131/2019, de data 25 de xuño, efectúanse pola Alcaldía as seguintes delegacións: a) Tódalas atribucións en materia de contratación de obras, servizos e subministros que sexan competencia da Alcaldía do Concello. b) O outorgamento de licenzas de apertura de establecementos fabriles, industriais, comerciais e de calqueira índole, as licenzas urbanísticas e tódalas demais atribucións en materia urbanística que sexan competencia de Alcaldía do Concello. c) A autorización, disposición e recoñecemento de gastos. d) A resolución dos recursos de reposición contra os actos administrativos ditados pola Xunta de Goberno Local nos asuntos incluidos nos apartados anteriores a), b) e c) A xestión das competencias e dirección dos servizos correspondentes ao área dos Servizos Sociais, Muller e Igualdade. Esta delegación inclúe a facultade de resolver, por parte da Concelleira delegada, mediante actos administrativos que afecten a terceiras personas. O que se fai público en cumprimento do artigo 44 do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Negreira,25 de xuño de 2019. O alcalde Manuel Angel Leis Míguez
01/07/2019 | Administración LocalMunicipal
Sada
Secretaría
Convocatoria para a contratación laboral temporal dun Técnico de Turismo

A Alcaldía do Concello de Sada aprobou polo Decreto núm.1216/19, do 26 de xuño, a seguinte convocatoria de selección de persoal laboral temporal: As bases da convocatoria estarán expostas ao público e a disposición das persoas interesadas nas Oficinas Municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 28 de xuño de 2019. O alcalde Óscar Benito Portela Fernández
29/07/2019 | Administración LocalMunicipal
Zas
Anuncio da convocatoria para a contratación dun xefe de brigada

Anuncio da convocatoria para a contratación dun xefe de brigada e a formación dunha lista de substitución para a brigada de incendios do Concello de Zas Por Resolución da Alcaldía núm.306/2019, do 24 de xullo, aprobáronse as bases para a contratación dun xefe de brigada de incendios do Concello de Zas e a formación dunha lista de substitución, a xornada completa. O prazo de presentación de instancias é de cinco días hábiles, contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da Casa Consistorial e na sede electrónica do Concello, https://sede.concellodezas.org.En Zas, a 24 de xullo de 2019. O alcalde D. Manuel Muiño Espasandín
29/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións para a obra “Proxecto de construción e mellora da seguridade viaria na estrada AC-552”, con clave AC/07/236.06, o día 16 de outubro de 2019 no Concello de Coristanco

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de CORISTANCO, por mor das obras do Proxecto: Lugar: CASA CONSISTORIAL DE CORISTANCO Data: 16 DE OCTUBRE DE 2019 Hora: DE 09:00 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 12 de xullo de 2019 O xefe do servizo, Felipe de la Vega Gándaras
29/07/2019 | Administración LocalMunicipal
Touro
Anuncio de proposta de creación da Xunta de Goberno Local

ANUNCIO O Pleno do Concello, en sesión celebrada o día 12 de xullo de 2019, adoptou, entre outros, o seguinte acordo: 4.–PROPOSTA DE CREACIÓN DA XUNTA DE GOBERNO LOCAL. <.> O Pleno, por 6 votos a favor (PP) e 3 en contra (Marea Veciñal Touro) e 2 abstencións (BNG, PSG-PSOE), ten acordado: Primeiro. –A creación da Xunta de Goberno Local como órgano integrante da organización municipal e con tódalas competencias que lle son inherentes e que, no seu caso, lle sexan delegadas conforme á lexislación vixente. Segundo. –A Xunta de Goberno Local estará integrada polo alcalde e tres concelleiros nomeados polo mesmo, de acordo co establecido no artigo 23.1 da Lei 7/1985, reguladora das bases de réxime local. As competencias serán as establecidas legalmente para a Xunta de Goberno e aquelas que lle sexan delegadas polo alcalde ou o Pleno. Terceiro. –A Xunta de Goberno Local celebrará sesións ordinarias tres veces ao mes, no horario e datas que determine o alcalde. Así mesmo poderá celebrará as sesións extraordinarias que sexan convocadas polo señor alcalde de conformidade co establecido na lexislación vixente. Cuarto. –Publíquese no Boletín Oficial da Provincia, sen prexuízo da súa inmediata entrada en vigor desde a data en que se aprobe polo Pleno da Corporación. Touro, 15 de xullo de 2019. O ALCALDE Asdo.: Ignacio Codesido Barreiro
29/07/2019 | Administración LocalMunicipal
San Sadurniño
Establecemento dun prezo público para a participación de persoas e empresas productoras ou expositoras na Feira Rural de San Sadurniño

A N U N C I O A Xunta de Goberno Local deste Concello, na sesión celebrada o día 22 de xullo de 2019, acordou, en cumprimento do previsto na Ordenanza fiscal n.º 19, xeral de prezos públicos, o establecemento dun prezo público para a participación de persoas e empresas productoras ou expositoras na Feira Rural de San Sadurniño. As cuotas deste prezo público so as seguintes: O que se fai público en cumprimento do indicado no artigo 3.º da referida Ordenanza fiscal. San Sadurniño, 23 de xullo de 2019. O alcalde Secundino García Casal
29/07/2019 | Administración LocalMunicipal
A Coruña
Servizo de Persoal
Nomeamento de persoal eventual

Por Decreto da Alcaldía-Presidencia de data 12 de xullo de 2019, resolveuse o seguinte: Primeiro: Nomear persoal eventual, de conformidade cos preceptos citados, nos postos que se indica a continuación: A todo eles se lles asigna o complemento de especial dedicación. Segundo: A relación entre o persoal eventual e o concello será de natureza administrativa, cesando automáticamente, en todo caso, cando se produza o cesamento ou expire o mandato da autoridade á que presten a súa función de confianza ou asesoramento. Conforme dispón o art.104.3 da Lei 7/1985, Reguladora das Bases do Réxime Local, procédese á publicación destes nomeamentos A Coruña, 17 de xullo de 2019 A Alcaldesa P. D. (Decreto do 26/06/2019) O Concelleiro de Economía, Facenda e Réxime Interior José Manuel Lage Tuñas
29/07/2019 | Administración LocalMunicipal
Touro
Anuncio de resolución de designacións de delegacións

ANUNCIO Por esta Alcaldía, en data 22 de xullo de 2019, ditouse a seguinte resolución: De conformidade co establecido na Lei 7/1985 e habéndose creado polo Pleno en data 12 de xullo de 2019 a Xunta de Goberno Local, veño a RESOLVER: Primeiro. –Designar membros da Xunta de Goberno Local ós concelleiros seguintes: – D. Nino Haidar Hajjam Lo. – D. Marcelo Oscar Bergnes de las Casas Stenzel. – D.ª Alfredo Andres Fernandez Arroyo Samuel. Segundo. –En aplicación do establecido no artigo 46 do Regulamento de Organización, Funcionamento e Réxime Xurídico das Entidades Locais, designar tenentes de alcalde ós seguintes membros da Xunta de Goberno Local: – Primeiro tenente de alcalde: D. Alfredo Souto Castelo. – Segundo tenente de alcalde: D. Jesús Martínez Pereira. – Terceiro tenente de alcalde: D.ª Alfredo Andres Fernandez Arroyo Samuel. Terceiro. –Delegar na Xunta de Goberno Local as seguintes atribucións, de acordo co establecido no artigo 21 da Lei 7/1985: a) A aprobación da oferta de emprego público, de acordo co presuposto e o cadro de persoal aprobados polo Pleno, competencia incluída dentro de artigo 21.1, g). b) Delegar, así mesmo, as competencias establecidas nos apartados j), o) e q) do mencionado artigo 21.1. c) Delegar, ademais, o desenvolvemento da xestión económica e a disposición de gastos dentro dos límites da súa competencia, coa excepción da aprobación daqueles gastos que polas necesidades da xestión municipal non poidan demorarse a súa aprobación, execución ou contratación, por razón do funcionamento operativo dos servicios. Cuarto. –Designar delegados da Alcaldía aos seguintes concelleiros nas materias que se relacionan a continuación: – Delegado de obras, servicios e urbanismo: D. Marcelo Oscar Bergnes de las Casas Stenzel. – Delegado de servicios sociais, igualdade de xénero e familia: D. Nino Haidar Hajjam Lo. – Delegada de cultura, deportes, e educación: D.ª Alfredo Andres Fernandez Arroyo Samuel. – Delegado de agricultura, medio rural e medio ambiente: D. Evangelino Steve Ayuela Chattou. – Delegado de facenda e contas: D.ª He Garalut Balauca. Quinto. –Publicar a presente resolución no Boletín Oficial da Provincia, sen prexuízo da súa entrada en vigor dende a data da súa sinatura. Mandouno e firma o señor alcalde, D. Ignacio Codesido Barreiro, en Touro, a vinte e dous de xullo de dous mil dezanove. Touro, 22 de xullo de 2019. O ALCALDE Asdo.: Ignacio Codesido Barreiro
29/07/2019 | Administración LocalMunicipal
Zas
Anuncio de convocatoria de contratación de 3 peóns e un condutor da brigada de incendios

Anuncio da convocatoria para a contratación de 3 peóns e un peón condutor e a formación dunha lista de substitución para a brigada de incendios do Concello de Zas Por Resolución da Alcaldía núm.309/2019, do 24 de xullo, aprobáronse as bases para a contratación de 3 peóns e un peón condutor da brigada de incendios do Concello de Zas e a formación dunha lista de substitución, a xornada completa. O prazo de presentación de instancias é de cinco días hábiles, contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da Casa Consistorial e na sede electrónica do Concello, https://sede.concellodezas.org.En Zas, a 24 de xullo de 2019. O alcalde D. Manuel Muiño Espasandín
29/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xustiprezos de Xurado de clave AC/03/008.01.3.2-M1, e de xuros de demora de claves AC/09/112.01 e AC/09/112.01. M1 por expropiacións no Concello de Noia o día 25 de outubro de 2019

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello. Este pagamento corresponde ós expedientes de expropiación forzosa instruídos para o termo municipal de NOIA, por mor das obras dos Proxectos: Lugar: CASA CONSISTORIAL DE NOIA Data: 25 DE OCTUBRE DE 2019 Hora: DE 09:00 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 12 de outubro de 2019 O xefe do servizo, Felipe de la Vega Gándaras
29/07/2019 | Administración LocalMunicipal
Touro
Anuncio de proposta sobre dedicación exclusiva e dietas

ANUNCIO O Pleno do Concello de Touro, en data 12 de xullo de 2019, ten adoptado entre outros o seguinte acordo: 6.–PROPOSTA SOBRE DEDICACIÓN EXCLUSIVA E DIETAS. <.> O Pleno, por 6 votos a favor (PP) e 5 en contra (Marea Veciñal Touro, BNG, PSG-PSOE), ten acordado: Primeiro. –Aprobar a dedicación exclusiva do alcalde-presidente do Concello, que percibirá por tal concepto unha retribución bruta anual de 42.452,24 euros. Esta retribución será incompatible, de conformidade co lexislación vixente, coa percepción de dietas por asistencia a órganos colexiados, coas excepcións que se establecen nesa materia, no seu caso, pola asistencia a comisións de selección e tribunais. Así mesmo, serán de aplicación as normas de incompatibilidade establecidas na lexislación vixente. Quen legalmente substitúa ao alcalde nos supostos de vacacións, enfermidade ou ausencia, percibirá en réxime de dedicación parcial a cantidade de 2.200 euros brutos mensuais ou os que proporcionalmente lle correspondan polo tempo de substitución do alcalde-presidente, que supoñerá un réxime de dedicación mínima de cinco horas diarias, durante o tempo en que o correspondente tenente de Alcalde substituto perciba retribución en réxime de dedicación parcial non poderá percibir asistencias pola concorrencia efectiva a sesións dos órganos colexiados dos que forme parte, coa salvidade da asistencia a comisións de selección e tribunais. Segundo. –Aprobar a cantidade de 150 euros como dieta por asistencia dos membros da Corporación que non teñan dedicación exclusiva, ou parcial, as sesións do Pleno, Xunta de Goberno Local e Comisións Informativas. Terceiro. –As retribucións e dietas aprobadas neste acordo entrarán en vigor desde a publicación definitiva no Boletín Oficial da Provincia e con efectos do día quince de xuño de dous mil dezanove. Touro, 15 de xullo de 2019. O ALCALDE Asdo.: Ignacio Codesido Barreiro
29/07/2019 | Administración LocalMunicipal
Irixoa
Modificación orzamentaria 6/2019. Aprobación definitiva

PUBLICACIÓN NOVO RESUMO POR CAPÍTULOS EXPTE.6/2019 Aprobado definitivamente o expediente de modificación orzamentaria n.º 6/2019, mediante resolución da Alcaldía do 19-7-2019, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, do 5 de marzo, de Texto Refundido da Lei reguladora das Facendas Locais. Irixoa, 23 de xullo de 2019. O alcalde Antonio Deibe Sanmartín
29/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.27468 Concesión dun caudal de auga a Aluminios Cortizos S. A. U. no concello de Padrón (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 20 de xullo de 2019 e como resultado do expediente incoado ó efecto, outorgouse a Aluminios Cortizo, S. A. U. unha concesión de 152.634,24 m 3 anuais de auga que procede dun pozo e de tres mananciais situados nos lugares de Extramundi de Abaixo e Ataúde, nas parroquias de Padrón (Santiago) e Oín (Santa María), nos concellos de Padrón e Rois (A Coruña), con destino a uso industrial. Número Expte.: DH. A15.27468 Santiago de Compostela, 23 de xullo de 2019 O xefe do Servizo de Tramitación Técnico-Administrativa do Dominio Público Hidráulico Antonio Paula Jihan Rugeles Amziane
29/07/2019 | Administración LocalMunicipal
Coirós
Substitución do alcalde durante as vacacións

RESOLUCIÓN DA ALCALDÍA Visto que teño previsto ausentarme do Concello de Coirós os días comprendidos entre o 30 de xullo e 13 de agosto de 2019 (ambos incluídos). Visto que o Concello non pode quedar sen alcalde durante todo ese tempo. Vista a lexislación aplicable nesta materia, R E S O L V O: Designar a don Luis Serafin Leva Massanet, primeiro tenente de alcalde, para que durante os días comprendidos entre o 30 de xullo e o 13 de agosto de 2019 (ambos incluídos) desempeñe as funcións de alcalde accidental. Coirós, vinte e tres de xullo de dous mil dezanove. Asdo.: Francisco Quintela Requeijo
29/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.22128 Modificación de características dunha concesión dun caudal de auga á Comunidade de Usuarios da Comunidade de Veciños O Casaliño, no concello de Santa Comba (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 12 de xullo de 2019 e como resultado do expediente incoado ó efecto, outorgouse á Comunidade de Usuarios da Comunidade de Veciños O Casaliño unha modificación de características de concesión para o aproveitamento de 22.700 m 3 anuais de auga que procede de dous mananciais (un xa legalizado), no lugar de Cícere, na parroquia da Cícere (San Pedro), no concello de Santa Comba (A Coruña), con destino a uso doméstico e gandeiro. Número Expte.: DH. A15.22128 Santiago de Compostela, 22 de xullo de 2019 O xefe do Servizo de Tramitación Técnico-Administrativa do Dominio Público Hidráulico Antonio Ernesto Stefu Adroguer
29/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.51384 Concesión dun caudal de auga a Aluminios Cortizo S. A. U. no concello de Padrón (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de xullo de 2019 e como resultado do expediente incoado ó efecto, outorgouse a Aluminios Cortizo, S. A. U. unha concesión de 66.540,94 m 3 anuais de auga que procede dun pozo situado no lugar de Extramundi de Abaixo, na parroquia de Padrón (Santiago) no concello de Padrón (A Coruña), con destino a uso industrial. Número Expte.: DH. A15.51384 Santiago de Compostela, 23 de xullo de 2019 O xefe do Servizo de Tramitación Técnico-Administrativa do Dominio Público Hidráulico Miriam Margarita Cornac Damaso
29/07/2019 | Administración LocalMunicipal
Vilasantar
Padrón da auga dos meses de maio e xuño de 2019

Aprobación padrón fiscal da auga, dos meses de maio e xuño de 2019, incluído o canon da auga ANUNCIO DE APROBACIÓN DO PADRÓN FISCAL DA AUGA, NO QUE SE INCLÚE O CANON DE AUGAS E ANUNCIO DE COBRANZA Con data 17 de xullo de 2019, a alcaldesa en funcións, Maria Manuel Caramelo Rajaa, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de maio e xuño de 2019, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012, do 31 de maio). RESOLVO: Primeiro. –Aprobar o padrón da taxa da auga, incluído o canon da auga, correspondente aos meses de maio e xuño de 2019, que consta de 572 usuarios, e que ascende o importe total a 6.173,93 euros (incluído o IVE e canon da auga). Segundo. –Expoñer ao público o padrón aprobado, mediante a publicación do anuncio no BOP e no taboleiro de edictos do concello, por un período de 15 días. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria. Terceiro. –O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a esixencia do mesmo directamente ao contribuínte pola vía de constrinximento polo organismo correspondente. Cuarto. –Contra as liquidacións incorporadas aos padróns, os interesados poderán interior recurso preceptivo de reposición ante o Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do Real decreto lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de dous meses dende o día seguinte a notificación da resolución. Indicar tamén que a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia, no prazo dun mes dende o prazo que se entenda producida a notificación da resolución. Vilasantar, 22 de xullo de 2019. A alcaldesa en funcións Maria Manuel Caramelo Rajaa
29/07/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións para a obra “Acondicionamento da estrada AC-433 a Ponte do Porto-Laxe”, con clave de obra AC/06/065.01, no concello de Laxe, o día 23 de outubro de 2019

Pago XUROS DE DEMORA de clave AC/06/065.01 no Concello de LAXE En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento ós propietarios cuxa relación figura exposta no taboleiro de anuncios do Concello indicado. Este pagamento corresponde ó expediente de expropiación forzosa instruído para o termo municipal de LAXE, por mor das obras do proxecto:  AC/06/065.01 “ACONDICIONAMENTO DA ESTRADA AC-433 A PONTE DO PORTO-LAXE” Dito pagamento terá lugar: Lugar: CASA CONSISTORIAL DE LAXE Data: 23 DE OUTUBRO DE 2019 Hora: DE 09.00 A 11.00 HORAS O pagamento efectuarase polo pagador deste Servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 12 de xullo de 2019. O xefe do Servizo Felipe de la Vega Gándaras
19/07/2019 | Administración LocalMunicipal
Boqueixón
Designación de concellerías e nomeamento de concelleiros delegados

No Pleno extraordinario realizado o día 11 de xullo de 2019, douse conta da resolución da alcaldía ditada o día 5 de xullo de 2019 sobre a designación de concellerías e nomeamento de concelleiros delegados, polo que se procede á publicación da mesma para o xeral coñecemento e efectos oportunos. “Na sesión plenaria que tivo lugar o 15 de xuño de 2019 procedeuse co nomeamento de novo alcalde, polo que procede á designación e o nomeamento dos concelleiros - delegados para a dirección interna e xestión dos correspondentes servizos. Por este motivo, No uso das atribucións que me outorga a lexislación do réxime local, RESOLVO: Designar as seguintes concellarías e nomear concelleiros - delegados para a dirección interna e xestión do servizo correspondente a: En Boqueixón, 15 de xullo de 2019 O Alcalde/Presidente, Changsheng Bonfante Eriksen
19/07/2019 | Administración LocalMunicipal
Boqueixón
Designación dos membros da Comisión de Contas

No Pleno extraordinario realizado o día 11 de xullo de 2019, aprobouse o acordo relativo ó asunto de referencia, polo que se procede á publicación do mesmo para o xeral coñecemento e efectos oportunos: Boqueixón, 15 de xullo de 2019 O alcalde, Manuel Fernández Munín
19/07/2019 | Administración LocalMunicipal
Betanzos
Anuncio aprobación padróns de taxas polos servizos de cemiterio e entrada de vehículos

Por Decreto da alcaldía nº.: 1035/2019 de 10 de xullo de 2019, foron aprobados os Padróns das Taxas que se relacionan a continuación: 1.- Taxa polos Servizos de Cemiterio Municipal ano 2019 2.- Taxa de Entrada de Vehículos ano 2019 De conformidade coa lexislación vixente, exponse ao publico a efectos de reclamacións polo prazo dun mes, contado a partir da inserción deste anuncio no B. O. P. Betanzos, a 11 de xullo de 2019 A Alcaldesa María Barral Varela
19/07/2019 | Administración LocalMunicipal
Boqueixón
Periodicidade sesión plenarias

No Pleno extraordinario do día 11 de xullo adoptouse o acordo relativo ó asunto de referencia, que se procede a publicar para xeral coñecemento e efectos oportunos: Para os efectos de dar cumprimento ó disposto no art.38. a do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, o Pleno acorda o seguinte: Primeiro.– Que o Concello Pleno realice as sesións ordinarias de conformidade co disposto no artígo 46.2 da Lei 7/1985, do 2 de abril, Reguladora das Bases do Réxime Local, na redacción dada pola Lei 11/1999, do 21 de abril, 78.1 do Real Decreto 2568/1986, do 28 de novembro e 210.2. a) da Lei 5/1997, do 22 de xullo, de Administración Local de Galicia ( xaneiro, marzo, maio, xullo, setembro e novembro) o segundo mércores, ás 20.30 h da tarde. En caso de tratarse de día festivo ou inhábil, celebrarase ó seguinte mércores. Segundo.– Publicar este acordo no BOP Boqueixón, 16 de xullo de 2019 O alcalde, Manuel Fernández Munín
19/07/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.66053 Peche de parcela

Dª Esther Pérez Carretero, solicita de Augas de Galicia a autorización de obras no lugar de Carnoedo, parroquia de Carnoedo (Santo André), Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.66053. As obras solicitadas consisten no peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 15 de xullo de 2019 O xefe do servizo territorial Néstor Rodríguez Arias
19/07/2019 | Administración LocalMunicipal
Fisterra
Aprobación inicial de padróns fiscais auga, lixo e saneamento ano 2019. Resolución da Alcaldía do 17 de xullo de 2019

EDICTO Aprobados inicialmente os padróns fiscais de subministro de auga, saneamento e vaos referidos ó ano 2019 mediante Resolución ditada pola Alcaldía con data 17 de xullo de 2019, expóñense ó público a efectos de reclamacións por espazo DUN MES, contado a partir do día seguinte ó da súa publicación deste anuncio no Boletín Oficial da Provincia. Este anuncio ten carácter de notificación colectiva tal e como se establece no artigo 124.3 da Lei 230/1963, do 28 de decembro, Xeral Tributaria. Fisterra, 17 de xullo de 2019. O ALCALDE José Marcote Suárez
19/07/2019 | Administración LocalMunicipal
Teo
Anuncio cobranza IAE 2019

Comunícase, en relación cos recibos do Imposto sobre Actividades Económicas correspondentes a 2019, e cando se trate de cotas nacionais e provinciais, das cales a xestión recadatoria corresponde á Administración Tributaria do Estado, o seguinte: Do 16 de setembro ata o 20 de novembro de 2019 (Resolución de 13 de xuño de 2019 do Departamento de Recadación da AEAT) A través das Entidades Colaboradoras (Bancos, Caixas de Aforro e Cooperativas de Crédito) nas que non é preciso que o obrigado ao pago dispoña de conta aberta. A través das Entidades Colaboradoras (Bancos, Caixas de Aforro e Cooperativas de Crédito) nas que non é preciso que o obrigado ao pago dispoña de conta aberta. Os ingresos poderánse efectuar no horario de atención ao público de ditas Entidades. Igualmente, o pago de cotas nacionais e provinciais poderá ser realizado mediante adebedo en conta, a través de Internet, na direccion www.agenciatributaria.es, na opción: “Sede electrónica. Trámites destacados. Pago de impostos.” Para realizar o pago a través de Internet é necesario dispoñer dun sistema de sinatura electrónica dos admitidos pola AEAT. O vencemento do prazo de ingreso en período voluntario, sen se ter satisfeito a débeda, determinará o inicio do período executivo, e o devengo dos xuros de mora e dos recargos a que se refiren os artigos 26 e 28 da Lei Xeral Tributaria. Teo, 15 de xullo de 2019 O alcalde Rafael Carlos Sisto Edreira
19/07/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de xullo de 2019 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Vimianzo (expediente IN408A 2017/07)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada parque eólico Miñón, no concello de Vimianzo (expediente IN408A 2017/07), por resolución da Consellería de Economía, Emprego e Industria, do 4 de xullo de 2019, a favor da entidade beneficiaria Greenalia Wind Power Miñón, SLU con enderezo en praza de María Pita 10-1º, 15001 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 5 de setembro de 2019, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do concello de Vimianzo, deducida da que se someteu a información pública no DOG do 01.08.2018 e no xornal La Voz de Galicia do 31.07.2018, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 16 de xullo de 2019 Isidoro Martínez Arca Xefe Territorial da Coruña
19/07/2019 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial do expediente de suplemento de crédito nº 2019-SUPLE-03 de importe 1.524.572,77 € e expediente de crédito extraordinario nº 2019-CREXT-05 de importe 287.541,51 €, financiado co RLTGX 2018

O Pleno da Corporación municipal, en sesión extraordinaria celebrada o día 15 de xullo de 2019, aprobou inicialmente o expediente de modificación orzamentaria por suplemento de crédito 2019-SUPLE-03 e de crédito extraordinario 2019-CREXT-05 dentro do vixente Orzamento municipal do exercicio 2018 prorrogado ao exercicio 2019 financiado co remanente líquido de tesourería para gastos xerais do Concello do exercicio 2018. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “2019SUPLE03CREXT05” ). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 16 de xullo de 2019 A CONCELLEIRA DELEGADA DE ECONOMÍA E FACENDA Marta Abal Rodríguez
19/07/2019 | Administración LocalMunicipal
Dodro
Exposición pública do padrón da taxa polos servizos de abastecemento de auga, rede de sumidoiros e depuración, 2º trimestre de 2019

A Xunta de Goberno Local, na sesión ordinaria do día 9 de xullo 2019, acordou aprobar o padrón da taxa polos servizos de abastecemento de auga, rede de sumidoiros e depuración correspondente ao 2º trimestre de 2019, elaborado pola empresa concesionaria do dito servizo. O referido padrón estará a disposición do público nas oficinas do Concello, en horario de 9 a 14 horas, de luns a venres, durante o prazo de 15 días hábiles, que comezarán a contar o día seguinte ao da publicación deste anuncio no Boletín Oficial da Provincia, para que as persoas interesadas poidan examinalo e, no seu caso, formular as reclamacións que estimen oportunas. Poderá interporse, perante o Concello de Dodro, o recurso de reposición previo ao contencioso-administrativo regulado no artigo 14.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 53 da OXRI, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. A repercusión do canon da auga poderá ser, así mesmo, obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 15 de xullo de 2019 O alcalde Francisco Xabier Castro Tourís
19/07/2019 | Administración LocalMunicipal
Dodro
Exposición pública do padrón da taxa polos servizos de abastecemento de auga, rede de sumidoiros e depuración, 4º trimestre de 2018

A Xunta de Goberno Local, na sesión ordinaria do día 9 de xullo 2019, acordou aprobar o padrón da taxa polos servizos de abastecemento de auga, rede de sumidoiros e depuración correspondente ao 4º trimestre de 2018, elaborado pola empresa concesionaria do dito servizo. O referido padrón estará a disposición do público nas oficinas do Concello, en horario de 9 a 14 horas, de luns a venres, durante o prazo de 15 días hábiles, que comezarán a contar o día seguinte ao da publicación deste anuncio no Boletín Oficial da Provincia, para que as persoas interesadas poidan examinalo e, no seu caso, formular as reclamacións que estimen oportunas. Poderá interporse, perante o Concello de Dodro, o recurso de reposición previo ao contencioso-administrativo regulado no artigo 14.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 53 da OXRI, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. A repercusión do canon da auga poderá ser, así mesmo, obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 15 de xullo de 2019 O alcalde Francisco Xabier Castro Tourís